**AGJENCIA E PUNËSIMIT**

 **E REPUBLIKËS SË MAQEDONISË SË VERIUT**



**Nëse jeni një person me një vizion për biznesin tuaj, një motiv për "shef i vetvetes", energji për të luftuar sfidat, atëherë kjo Shpallje është e qëlluar për ju.**

**Lexoni dhe mësoni më shumë për mundësinë e përfitimit të ndihmës së pakthyeshme financiare prej 5.000 euro nga Buxheti i Agjencisë së Punësimit të Republikës së Maqedonisë së Veriut për të filluar biznesin tuaj.**

**Për çdo pyetje shtesë ju presim të vini në Qendrën e Punësimit dhe të shihni se për çfarë bëhet fjalë!**

 Bazuar në Planin Operativ për programet dhe masat aktive për punësim dhe shërbimeve të tregut të punës për vitin 2023, të miratuar nga Qeveria e Republikës së Maqedonisë së Veriut për **Programin 1. Përkrahje për Vetëpunësim (Sipërmarrje)**, financuar nga Buxheti i Agjencisë së Punësimit të Republikës së Maqedonisë së Veriut, më 08.05.2023 publikohet

 **THIRRJE PUBLIKE**

 për

 personat e papunë

**1. Inkurajohen personat e papunë që kanë sensin e ndëmarrësit, me vizion për të filluar biznesin e tyre për të aplikuar në Programin e Mbështetjes së Vetëpunësimit (Sipërmarrje).**

**U bëhet thirrje:**

-Personave të rinj të papunë deri në 29 vjeç

-Personave të papunë me aftësi të kufizuara

-Personave të papunë - burra deri në 60 vjeç dhe gra deri në 58 vjeç

- Grave - viktima të dhunës me bazën gjinore dhe viktima të dhunës në familje

-Personave të papunë që duan të formalizojnë biznesin e tyre - burra deri në 60 vjeç dhe gra deri në 58 vjeç

-Personave të papunë romë - burra deri në 60 vjeç dhe gra deri në 58 vjeç

-Persona të papunë për shkak të koronavirusit - burra deri në 60 vjeç dhe gra deri në 58 vjeç

-Personave të papunë të kthyer nga vendet e jashtme1

që duan punësimin e tyre ta zgjidhin me mbështetje financiare përmes **Programit për Mbështetjen e Vetëpunësimit (Sipërmarrjes)**, të aplikojnë në Klubet e Punës të Qendrave të Punësimit të APRMV-së për të aplikuar për pjesëmarrje në programin

**- Programi për Mbështetjen e Vetëpunësimit ((Sipërmarrjes)** ofron:

- Trajnim për “Sipërmarrje dhe zhvillimin e aftësive për biznes“

- Sistemi i vauçerëve për hartimin e një plani të biznesit dhe mbështetje gjatë regjistrimit të bizneseve;

- mjete të pakthyeshme (**grant**) në shumë prej 307.500 denarë, me TVSH-në

- **granti që do të merret në një llogari të dedikuar (në përputhje me Udhëzimet Operative) duke dorëzuar faturat për për blerjen** e pajisjeve dhe/ose materialeve dhe/ose produkteve të gatshme për shitje të mëtejshme sipas specifikimit të planit të biznesit;

- mbështetje financiare për punësim shtesë për bizneset e themeluara nga personat me

 aftësi të kufizuara

- mbështetje financiare për punësim shtesë për bizneset e krijuara nga personat me aftësi të kufizuara

- mbështetje këshillimore/mentoruese në një periudhë 12 mujore nga themelimi i biznesit do t'u ofrohet target grupeve në vijim:

- personave me aftësi të kufizuara;

- anëtarëve të komunitetit rom;

-grave nga kategoritë e cënueshme (përfituese të ndihmës sociale, viktima të dhunës në familje, viktima të trafikimit të qenieve njerëzore, nënave jashtë kurorës martesore dhe gra të përjashtuara nga shoqëria në bazë të tepricës teknologjike dhe falimentimit).

- të kthyerit nga jashtë në komunat Shuto Orizarë, Shtip dhe Prilep..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. 12 biznese të reja të mbështetura përmes projektit rajonal të UNDP-së për të kthyerit nga jashtë, pjesëtarë të komunitetit rom dhe personave tjerë në rrezik nga përjashtimi social dhe ekonomik do të themelohen në këto komuna të përzgjedhura: Shuto Orizarë, Shtip dhe Prilep..

**- Të interesuarit për të marrë pjesë në Program mund të aplikojnë deri më 19.05.2023**

- Personat që kanë marrë **grant për Vetëpunësim në vitet e kaluara nuk kanë të drejtë të aplikojnë** për pjesëmarrje në Program.

- Programi nuk do të mbështesë ngritjen e bizneseve për aktivitetet e mëposhtme:

1. Veprimtarinë bujqësore, respektivisht, veprimtarinë nga Sektori A/A, Seksioni 01 - Prodhimi i bimëve dhe kafshëve, gjuetia dhe veprimtaritë shërbyese që lidhen me to, me përjashtim të prodhimeve bujqësore organike;

2. Biznes në veprimtarinë e klasit 49.32 – Taksi shërbime;

3. Prodhimi dhe distribuimi i armëve dhe municionit, respektivisht veprimtarisë nga klasi 25.40- prodhimi i armëve dhe municionit ;

4. Bizneset financiare dhe të sigurimeve dhe aktivitetet që përfshijnë lojërat e fatit, respektivisht veprimtaritë nga Sektori K/I - Veprimtaritë financiare dhe të sigurimeve.

5. Agjencitë Private të Punësimit

Me përjashtim të pikave 1 dhe 2, personat e papunë me aftësi të kufizuara do të mund të regjistrojnë një person juridik në veprimtarinë bujqësore dhe taksi shërbimit.

- E drejta për pjesëmarrje përcaktohet në bazë të kushteve dhe kritereve të përcaktuara për çdo program në veçanti, respektivisht, masë punësimi, si dhe në bazë të parimeve bazë që duhen respektuar në zbatimin e programeve dhe masave të punësimit, si dhe shërbimeve të tregut të punës, respektivisht

- Parimi i diversitetit dhe gjithëpërfshirjes për të gjitha kategoritë sociale në sektorin privat në përputhje me parimet e përfaqësimit të drejtë dhe adekuat të qytetarëve mbi baza etnike, gjinore, fetare, raciale apo çdo kategorie tjetër të cenueshme të qytetarëve në përputhje me standardet dhe praktikat e Kombeve të Bashkuara dhe Organizatës Ndërkombëtare të Punës;

- Nxitja e zhvillimit të balancuar rajonal, në përputhje me të dhënat e Byrosë për Zhvillim Rajonal dhe nivelin e zhvillimit të rajoneve planore në Republikën e Maqedonisë së Veriut.

 - Të drejtat dhe detyrimet ndërmjet APRMV-së dhe pjesëmarrësve në program do të rregullohen

 me nënshkrimin e një marrëveshjeje reciproke.

 Aplikimi për pjesëmarrje duhet të dorëzohet në Klubin e Punës në Qendrat e Punësimit, çdo ditë pune nga ora 08:00 - 14:00. Të gjithë të interesuarit për masën mund të informohen në detaje në klubet e punës të 30 Qendrave për Punësim të Agjencisë për Punësim të Republikës së Maqedonisë së Veriut, në qendrën e kontaktit 02-3111-850 dhe në ueb faqet [www.av.gov.mk](http://www.av.gov.mk) dhe [www.rabotaimoznosti.mk](http://www.rabotaimoznosti.mk)**.**

 **AGJENCIA E PUNËSIMIT E REPUBLIKËS SË**

 **MAQEDONISË SË VERIUT**